Tre barn funnet døde i Frankrike
Da politiet ankom boligen i den lille byen Gergy øst i Frankrike, hadde barna vært døde i flere timer. Det er tre gutter som er funnet døde, en seks år gammel gutt og to 18 måneder gamle tvillinger. Ifølge Le Parisien er det en slektning som har meldt inn den grusomme oppdagelsen til politiet. Barna bodde i huset alene med moren, som selv ble funnet i dårlig forfatning.- Moren virket tydelig under påvirkning av narkotika, uttaler advokat Christopher Rode til den frankse avisa. Hun er nå tatt med for behandling, men avhøres muligens ikke før til uka, ifølge Rode. Aktor i saken sier ifølge La Parisien at det er gjort funn som kan tyde på at narkotika kan ha spilt en rolle i hendelsesforøpet fram til barnas død. - De tre guttene er ikke drept med kniv eller pistol. Det var narkotika rundt dem i huset.- Vi vet ikke hva som egentlig har skjedd i huset. Vi vet ikke om andre har vært til stede i huset eller tidspunktet for tragedien. Obduksjonen må avgjøre hvordan barna døde, sier aktor i saken til avisa. Naboer forteller at den lille familien skal ha flyttet til det rolige nabolaget for tre-fire måneder siden.
Tre søsken ble fredag kveld funnet døde i sitt hjem i Gergy i Frankrike. Dødsårsaken er foreløpig ukjent.